Amerikani , Latini u mhux , minn naħa u oħra tal- Kanal ta' Panamá . Karibej u Awstraljani . Ewropej , lil hawn u lil hinn minn dik li kienet il- Purtiera tal- Ħadid . Ażjatiċi . Affrikani , Għarab jew ta' taħt is- Saħara . Għalhekk dan il- kampjunat huwa magħruf bħala t- Tazza tad- Dinja : il- Logħba Sabiħa tal- futbol tintlagħab tista' tgħid kullimkien . Hooligans u razzisti apparti , il- futbol jgħaqqad lin- nies . Narawh , nieħdu pjaċir , u nifirħu jew nitnikktu għalenija . Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Se nagħmlu wkoll kampjunat TotoDinja 1 - X- 2 . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Baqa' biss ġurnata . Hemm min qed jgħodd is- sigħat . Hemm min hu eċċitat u ma jiflaħx jistenna . Hemm min qed jibla' kull klixè u kull imbierek riklam bil- paċenzja ta' Ġobb . Hemm min qed janalizza t- tims biex jobsor min se jirbaħ . Iżżomm ma' min iżżomm , jiġri x' jiġri . . . nisperaw li r- rebbieħa tkun is- sbuħija tal- futbol . Bloggata ta' Antoine Cassar - Xbin , aħna ngħidu Tazza tad- Dinja u mhux " Werld Kapp " ; ) Anonymous Naqbel . . . . din li niktbu kollox kif jinħass qed inqażżuha issa . . . . jekk il- kelma hi " garaxx " ma nsibx oġġezzjoni , imma mhux meta għandna kelma bil- Malti . . . . F' bloggata oħra fuq dan l- istess blogg spjegajt il- għala għażilt werld - kapp bħala indirizz . Jekk m' intomx preġudikati , fittxuha intom stess . Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .